钦定古今图书集成/明伦汇编/氏族典/第122卷 > 陈中复
## 钦定古今图书集成/明伦汇编/氏族典/第122卷 > 陈中复

按《万姓统谱》：中复，字从道，熙宁中第进士。崇宁中，提
举京畿京西路茶盐香事。时朝廷议行茶法，以中复
尝监茶务，令悉陈利害，因以进用之。谢曰：“吾岂以身
计为榷利作俑者。”政和中为广东提刑，凡八历外台，
所奖拔成就者，多知名于世。挽诗有云：“南北建牙多
故吏，东西开府半门生。”